Olivier Favre

Olivier Favre (født 9. oktober 1957 i Le Locle,Le Temps: Olivier Favre, le saut du doux (28. april 2017, besøkt 19. juni 2017) død 15. april 2017 i Bang LamungCanalAlpha: Mort du Loclois Olivier Favre, plongeur de haut vol (25. april 2017, besøkt 19. juni 2017)) var en sveitsisk skihopper og senere klippestuper.

Han konkurrerte internasjonalt som skihopper i årene 1972-1980. I VM i skiflyging i Planica 1979 ble han nummer 42 av 47 deltakere. Han ble nummer 75 sammenlagt i den tysk-østerrikske hoppuka 1977/78. Samme sesong fikk han sin beste sammenlagtplassering i den sveitsiske hoppuka, med 16. plass. Favre greide ikke å ta poeng i verdenscupen, som startet opp sesongen 1979/80 - bare de 15 beste i hvert renn fikk poeng på den tida. Hans beste resultat i verdenscuprenn var 22. plass i Engelberg 2. mars 1980.Adam Kwieciński: Oliver Favre  (hoppresultater, besøkt 19. juni 2017)

Sammenlagtplasseringer i den sveitsiske hoppuka:
 År 1976/77 1977/78 1978/79 1979/80 Plassering 30 16 45 28

Etter at han la opp som skihopper, satset han på klippestuping. 30. august 1987 satte han verdensrekord i høydestup da han stupte fra en plattform 53,9 meter over elva Doubs, ved den franske sida av elva, rett overfor Les Brenets i Sveits. Da han traff vannflata, skadet han den sjuende ryggvirvelen og pådro seg lammelser, og det tok to år før han fikk full førlighet tilbake. Stuperekorden ble ikke slått før i 2015. Favre drev sitt eget firma, Oliver's Water Show. Han døde som følge av hjertesvikt i nærheten av Pattaya i Thailand i april 2017.

Referanser

 Eksterne lenker 


Kategori:Sveitsiske skihoppere
Kategori:Sveitsiske stupere
Kategori:Personer fra kanton Neuchâtel